Presidentvalget i Russland 2008

Presidentvalget i Russland 2008 ble avholdt den 2. mars 2008. Dmitrij Medvedev fikk 70,23% av stemmene og overtok som president etter Vladimir Putin.

Kandidater
Registrerte kandidater
Fem kandidater er registret ved den sentrale Valgkommisjonen: 

Andrej Bogdanov – leder for Russlands demokratiske parti. 
Dmitrij Medvedev – visestatsminister siden 2005. Han støttes av president Vladimir Putin og partiene Forent Russland, Rettferdig Russland, Landbrukspartiet og Sivil Makt
Vladimir Zjirinovskij – leder i Dumaen og leder for Russlands liberaldemokratiske parti.
Gennadij Ziuganov – leder for Den russiske føderasjons kommunistparti.
Mikhail Kasianov – ble først registrert som kandidat, men så forkastetBBC News: Kasyanov barred from Russian poll, presentert 27. januar 2008

Kandidater som trakk seg
Boris Nemtsov – den tidligere visestatsministeren i Sergej Kirijenko sin regjering ble nominert av Unionen av høyrekrefter 18. desember 2007http://www.kyivpost.com/bn/28019/ og ble godkjent som kandidat fire dager senere.https://web.archive.org/web/20080307010608/http://www.cikrf.ru/postancik/Zp070638.jsp Han trakk sin kandidatur 26. desember og ba sine tilhengere om å støtte Kasjanov.http://en.rian.ru/russia/20071226/94208045.html

Avviste og forkastede kandidater
200px|thumb|Garri Kasparov var en av kandidatene som ble forkastet 
Vladimir Bukovskij – dissident fra Sovjet-tiden.The Moscow Times (29. mai 2007). Bukovsky to Run for President Ble nektet deltagelse da han ikke har bodd i Russland de siste 10 årene
Garri Kasparov – tidligere verdensmester i sjakk. Ble avvist da han ikke registrerte seg innen tidsfristenMonsters and Critics (13. desember 2007). Kremlin critic Kasparov stopped for running for Russian President., men det ble hevdet at de russiske myndighetene la mange hindringer i veien for hans registrering som kandidat.VG: Kasianov anklages for falske underskrifter, presentert 22. januar 2008
Nikolaj Kurjanovitsj – ultranasjonalistisk medlem av Dumaen; en åpen beundrer av både Adolf Hitler og Josef Stalin.BBC News. Neo-Nazis on rise in Russia 
 Oleg Sjenin – leder av et mindre kommunistparti. Ble avvist på grunn av feil ved hans dokumenter.
Mikhail Kasianov – tidligere russisk statsminister og leder av partiet Folkets Demokratiske Union.

Spekulative kandidater
Flere andre russiske politikere spekulerte i at de ønsket å stille til valg, uten å formelt erklære sitt kandidatur. Disse var: 
 Andrej Lugovoj – den hovedmistenkte for drapet på Alexander LitvinenkoThe Moscow Times (18. september 2007) Lugovoi Latest to Muse on Kremlin Bid
 Viktor Zubkov – statsminister.RadioFreeEurope/RadioLiberty (13. september 2007) Zubkov Does Not Rule Out Running For President
Valentina Matvijenko – guvernøren i St. Petersburg
Vladimir Jakunin – sjefen for den russiske jernbanen
Boris Gryzlov – leder av partiet Forent Russland
Sergej Mironov – leder av partiet Rettferdig Russland

Putins støtte
Vladimir Putin, som ikke kunne stille til valg en tredje gang, støttet offisielt Dmitrij Medvedev.Vladimir Putin's Press conference of February 1, 2007 

Ifølge til uttalelser fra Sergej Mironov kunne Putin trukket seg som president før utgangen av sin andre termin, en midlertidig president ville bli utnevnt og Putin kunne stille og bli valgt siden hans tredje termin da ikke var rett etter hans to første.The Moscow Times: Presidential Vote Set for March 2 , presentert 27. november 2007 

4. september 2007 uttalte Vladimir Putin at hans nye statsminister Viktor Zubkov var en av seks personer som var kapable til å bli president i 2008.BBC News: Putin 'may seek 2012 re-election', presentert 15. september 2007

Tema i valget
Medvedev tok opp temaet at russiske offentlige ansatte burde vært bedre rustet til å håndtere og opprettholde russisk lov.BBC News: Medvedev insists on rule of law, 29. januar 2008 Medvedev lovte også å revidere russiske lover, samt å kutte matvareprisene i landet hvis han ble valgt som president.BBC News: Medvedev insists on rule of law, 29. januar 2008 Medvedev tok i senere taler opp at han var kritisk til den russiske statens for sterke engasjement i næringslivet, og at sentrale politikeres deltok i styringen av russiske nøkkelselskaper.Russland.ru: Medvedjev legger lista høyt  , 22. februar 2008 I samme tale sa Medvedev at han mente at kampen mot korrupsjon ville være en prioritert sak i hans virke som president.Russland.ru: Medvedjev legger lista høyt  , 22. februar 2008

Gjennomføringen av valget
Valgobservatører
Den russiske valgkommisjonen bestemte i januar 2008 å halvere antallet utenlandske valgobservatører. Antallet fra OSSE ble begrenset til bare 70 personer (mot 400 ved forrige valg).BBC News: Russia to limit election monitors, 28. januar 2008 OSSE nektet å gå med på dette, og truet med å trekke alle sine observatører fra valget, noe som fikk russiske myndigheter til å "øke" antallet til 75, og gi de tillatelse til å ankomme landet 20. februar (5 dager senere enn OSSE ville).BBC News: SCE rejects Russian poll offer, 5. februar 2008 Dette var ikke nok for OSSE, og organisasjonen trakk så alle sine observatører fra valget.BBC News: OSCE to boycott Russian election, 7. februar 2008 Europarådet stilte med 25 observatører, som de eneste vestlige valgobservatørene.VG: Sikker på valgfusk, 29. februar 2008 I en rapport fra Europarådet i forkant av selve valget ble det sagt at presidentvalget neppe kan kalles rettferdig på grunn av trakassering av opposisjonskandidatene og den dominerende dekningen av Medvedev i de russiske statskontrollerte mediene.Aftenposten: Meldinger om valgfusk i Russland, 2. mars 2008

Forkastingen av Kasianov
I januar 2008 ble det kjent at riksadvokaten i Russland hadde innledet gransking av Mikhail Kasianov, som var mistenkt for å ha forfalsket underskrifter for å bli nominert som presidentkandidat. En talskvinne for Kasianov sa at denne anklagen kun dreide seg om politisk press for å hindre han i å stille som kandidat. Kasianov ble først registret som kandidat, men ble så 27. januar 2008 forkastet av valgkommisjonen etter påstander om falske underskrifter i forbindelse med registreringen.  Kasianov beskrev valget som en «farse», etter at han ble forkastet som kandidat.BBC News: Russia to limit election monitors, 28. januar 2008

Debatter
Dmitrij Medvedev nektet å delta i offentlige debatter i valgkampen, noe som fikk kommunistlederen Gennadij Ziuganov til å hevde at Kreml var redde for å møte sine motstandere.BBC News: Medvedev insists on rule of law, 29. januar 2008 Russiske medier, som stort sett alle er kontrollert av myndighetene, konsentrerte sin fjernsynsdekning av kun Medvedev, Putins kandidat.BBC News: SCE rejects Russian poll offer, 5. februar 2008

Valgfusk og boikotter
Det liberale opposisjonspartiet i Russland, Jabloko, gikk ut i media og påstod at den sittende regjeringen brukte juks og trusler, og hevdet videre at valget allerede var avgjort. Partiet oppfordret også velgerne til å boikotte valget.Aftenposten: Putin dreper demokratiet, 27. februar 2008 Presidentkandiat Gennadij Ziuganov anklaget også regjeringen for valgfuks, og sa at «alle visste om jukset».NRK: 20 metoder for valgfusk i Russland, 21. februar 2008 Ultranasjonalisten Vladimir Zjirinovskij uttalte at «Men vestlige observatører hjelper ikke. De har vært her hver eneste gang det har vært valg, til parlament eller president, men har det hjulpet noe? Nei» og «Vesten er mot meg uansett. De vil ikke støtte meg»

På valgdagen meldte BBC at det var kommet meldinger om at offentlige russiske ansatte hadde blitt utsatt for press om å stemme, det gjaldt bl.a politifolk og lærere.BBC News: Russians vote for new president, 2. mars 2008 Internasjonale valgobservatører sa i forbindelse med valget at de ble hindret i arbeidet ved enkelte valglokaler og forteller også om episoder der arbeidere er blitt tvunget til å avgi stemme.Aftenposten: Meldinger om valgfusk i Russland, 2. mars 2008 I den russiske enklaven Kaliningrad skal lokale myndigheter til og med ha latt velgere få å stemme uten å registrere seg, noe som i praksis gjorde det mulig å stemme to ganger. Radiostasjonen Ekho Moskvy meldte at valgarbeidere ved et stemmelokale var i ferd med å legge 150 ferdigutfylte stemmesedler i urnene da de ble overrasket og stoppet av en observatør fra et av partiene.Aftenposten: Offisielt høyt fremmøte, 2. mars 2008 I Kaukasus kom det også rapporter om svært omfattende valgfusk.

Sikkerhet
I frykt for terrorangrep utplassert russiske myndigheter 450.000 politifolk og soldater, samt spesialsoldater fra OMON-styrken, i forbindelse med selve gjennomføringen av valget, noe som var en sterk økning av sikkerheten i forhold til Parlamentsvalget i desember 2007. Det ville være minst 2-3 sikkerhetspersonell ved hvert valglokale.VG: 450.000 soldater på vakt, 2. mars 2008 Trass i sikkerheten, ble det på valgdagen meldt om et bombeangrep mot en konvoi med politifolk i Dagestan, der flere ble såret.

 Valgresultatet 
Hele 109 millioner russere hadde stemmerett ved valget i de 11 tidssonene som Russland utgjorde fra øst til vest. De siste valglokalene, i østersjøenklaven Kaliningrad, stengte klokken 19 2. mars norsk tid, mens de første valglokalene på østkysten begynte valget allerede 1. mars norsk tid. De første meldingene tydet på en høyere valgdeltagelse enn ved parlamentsvalget i 2007 og presidentvalget i 2004.

 Opptelte resultater 
Foreløpige resultater pr 2. mars 2008 (09:01 UTC) Kilde: Interfax
 Kandidat Parti Stemmer %  Kommentar Andrej Bogdanov Russlands demokratiske parti  1,29% Partileder Dmitrij Medvedev Forent Russland, Rettferdig Russland, Landbrukspartiet og Sivil Makt  70,23% Visestatsminister siden 2005. Støttet av president Vladimir Putin Vladimir Zjirinovskij Russlands liberaldemokratiske parti  9,36% Partileder og Leder i Dumaen Gennadij Ziuganov Den russiske føderasjons kommunistparti  17,75% Partileder

Reaksjoner
Statsminister Jens Stoltenberg gratulerte Medvedev med valgseieren og sa i et brev: «Jeg vil gjerne få gratulere Dem med valget som Den russiske føderasjons nye president. Norge og Russland har et historisk godt forhold og et levende samarbeid over vår felles grense i nord. Som gode naboer har vi store muligheter og viktige utfordringer som bare kan løses i fellesskap».VG: Stoltenberg gratulerer Medvedev, 3. mars 2008

«Jeg er trygg på at vårt strategiske partnerskap med Russland vil utvikle seg», sa Europakommisjonens president José Manuel Barroso.Aftenposten: Forsiktig kritikk av Russlands presidentvalg, 3. mars 2008 Frankrikes utenriksminister Bernard Kouchner sa «Vi må starte en ny dialog». Den norske utenriksministeren Jonas Gahr Støre uttalte at «De ulike kandidatene har åpenbart hatt ulik mulighet til å drive valgkamp og få medienes oppmerksomhet. Dette er betenkelig, men det tar ikke bort inntrykket av at Medvedev har et klart flertall i ryggen».Aftenposten: Støre betenkt over valget i Russland, 3. mars 2008

Hillary Clinton på sin side uttalte at «Dagens presidentvalg i Russland var en milepæl i landets retrett fra demokrati». En talsperson for den tyske regjeringen uttalte at «Presidentvalget oppfylte ikke alle demokratiske og konstitusjonelle kriterier».

Opposisjonsleder Garri Kasparov kalte valget «en farse».Aftenposten: Demonstranter pågrepet i Moskva, 3. mars 2008 Tsjekkias utenriksdepartement sluttet seg til den kritikken og sa: «De russiske myndighetene lot ikke kandidatene få de samme  mulighetene, og som under valget på nasjonalforsamling i desember, tillot myndighetene heller ikke nå at uavhengige observatører fra OSSE fikk følge valget».NRK: Russisk valg ikke rettferdig, 3. mars 2008

Valgobservatørene
Lederen Andreas Gross, for observatørgruppa fra Europarådets parlamentarikerforsamling, PACE, som fulgte valget uttalte at: «Vi mener det ikke var noe frihet i dette valget» og «Resultatet av presidentvalget reflekterer viljen til et Russland som dessverre ikke utnyttet det demokratiske potensialet».VG: Valget i Russland var ikke rettferdig, 3. mars 2008 Den norske valgobservatøren Vidar Bjørnstad sa:«Selve valgdagen var grei. Det var ikke så mye juks å se. Men problemet er først og fremst det som skjedde før valget».VG: Medvedev fikk 17 ganger så stor oppmerksomhet, 3. mars 2008

Demonstrasjoner
Flere demonstranter, inklusive Nikita Belykh (leder i opposisjonspartiet Unionen av høyrekrefter) og den kjente menneskerettsforkjemperen Lev Ponomarjov, ble arresterte da de forsøkte å protestere mot det russiske presidentvalget i sentrum av Moskva dagen etter valget. Omtrent 3 000 mennesker samlet seg samme dag til en lovlig demonstrasjon som ble ledet av tidligere sjakkmester Kasparov.

Se også
Vladimir Putin
Liste over politiske partier i Russland

Referanser

Eksterne lenker
 BBC News: Rivals in Kremlin race
 BBC News: In pictures: Russia votes
 VG: Får president Putin en melkedrikkende etterfølger?
 TrendLines Research International Election Projections Monthly Tracking chart of polling sentiment for the 7 leading contenders in next Russian Presidential election ... plus the most probable run-off.

Russland
Kategori:Valg i Russland
Kategori:2008 i Russland
kategori:Presidentvalg